**ÖNKORMÁNYZATI TULAJDONÚ INGATLAN LICITRE BOCSÁJTÁSA**

Sajószöged Községi Önkormányzat Képviselő-testülete a IV. Béla 15. sz. alatti „kivett lakóház és udvar” megnevezésű önkormányzati tulajdonú ingatlant értékesítésre meghirdeti nyilvános, licittárgyalásos eljárás keretében. Az ingatlanon található vályog épület bontásra szorul, az ingatlan ivóvíz- és szennyvízcsatornára rákötése biztosított (szennyvíz-érdekeltségi hozzájárulás kifizetve). Az ingatlan LF-2 (falusias lakóterület) övezetben van 1266 m2, 30 %-a beépíthető, a maximális építménymagasság 4,5 m. Az ingatlan induló licitára 3.500.000 Ft + ÁFA, aki ezt az ajánlatot elfogadja az ehez szükséges nyomtatványt itt letöltheti. A kitöltött, aláírt ajánlatokat a Sajószögedi Polgármesteri Hivatalban kell leadni 2019. szeptember 30-ig. A licitálás helye és ideje: Sajószöged Polgármesteri Hivatal (3599 Sajószöged Ady Endre út 71.) házasságkötő terem, 2019. október 02. (szerda) 1600 óra. A licitküszöb 50.000 Ft. Az ajánlat benyújtásával egyidejűleg befizetendő bánatpénz összege nettó 300.000 forint, ami a vételárba beszámít. (Utalás esetén a bankszámlaszám: Sajószöged Községi Önkormányzat 11734114-15348609). További információ kérhető személyesen a Polgármesteri Hivatalban vagy telefonon a 49/ 540-743 telefonszámon.